**ОСНОВНО УЧИЛИЩЕ „ХРИСТО БОТЕВ” С.КАМБУРОВО, ОБЩ.ОМУРТАГ**



**ул. «Палатица» №3,тел. 0877611905,e-mail: info-2520105@edu.mon.bg**

УТВЪРДИЛ:

ЗДРАВКА ДИНЧЕВА

ДИРЕКТОР НА ОУ“ХРИСТО БОТЕВ“С.КАМБУРОВО

**ПОЛИТИКИ И МЕРКИ ЗА ПРЕВЕНЦИЯ НА РАННОТО НАПУСКАНЕ ОТ УЧИЛИЩЕ**

**за учебната 2025/2026г.**

**Анализ на основните причини за отсъствията на учениците и преждевременното им напускане на училището**

            Отсъствията на учениците от час и отпадането им от системата на образованието е във фокуса на новата визия на образователното министерство за училищно образование. В политиките и мерките за предотвратяване на преждевременно напусналите училище и за повторна интеграция съществуват четири общи проблема, чието преодоляване определя стратегическия успех.   
            - Признаване на проблема и решимост на първо място той да се смекчи и, ако е възможно, да се предотврати, а след това преждевременно напусналите да бъдат повторно интегрирани в образованието.  
            - Приоритетно стратегическо планиране и провеждане на политики ,ориентирани към предоставяне на услуги и осигуряване на подходяща и ефективна подкрепа за преждевременно напусналите училище и за онези, които работят с тях.  
 - Проява на творчество, новаторство, гъвкавост и желание за промяна от страна на , педагогическите специалисти при решаване на индивидуалните проблеми, пред които са изправени преждевременно напускащите училище и децата  в риск.  
            - Проява на мотивирано и активно отношение към образованието от педагогическите специалисти и учениците при формиране на знания, умения и отношения в българското училище.

**Като основни причини за отпадане от училище на  учениците**

            - Икономически - ниски доходи на населението, безработни родители,спад в жизненото равнище, оскъпяване на образованието;

            - Социални - родителска незаинтересованост и липса на контрол,отрицателно въздействие на средата, лоши битови условия,проблемни семейства, разведени родители или в чужбина;

            - Педагогически – липса на създадени навици за посещение на училище и учене, трудности в усвояването на учебния материал,сложност на учебното съдържание, слабости в методиката на обучение, липса на интерес към някои предмети, умора в края на учебния ден;

           - Психологически – липса на мотивация и перспектива, стеснителност, агресивност, неразбиране и конфликти със съученици и учители;

            - Етнокултурни – свързани с традициите, обичаите, ценностите на различните социални групи и етнически общности;

**Дейности за намаляване на отсъствията на учениците**

1. Своевременно информиране на родителите за отсъствията и успеха на учениците;
2. Тематични срещи с родители по проблемите на отговорността за възпитанието и образованието на децата и общите задължения на родителите;
3. Участие на родителите в училищни мероприятия;
4. Посещения на класните ръководители и учителите ЦДО по домовете на учениците, които отсъстват от училище без причина;
5. Включване на учениците в занимания по интереси;
6. Осигурен достъп до спортната база на училището, до компютърния кабинет;
7. Социализиране на децата и учениците, за които българският език не е майчин;
8. Картотекиране на ученици в риск с превенция за задържането им в училище, полагане на допълнителни грижи ;
9. Индивидуална работа от страна на учители и класни ръководители със застрашените от отпадане ученици;
10. Провеждане на здравно и гражданско образование в часа на класа, изнасяне на беседи от класните ръководители и МКБППМН -за стрес, трафик на хора и др.;
11. Засилен контрол относно изпращане на уведомителни писма до дирекция „Социално подпомагане” за учениците, допуснали повече от пет неизвинени отсъствия в рамките на един месец;
12. Координация и сътрудничество с дирекция „Социално подпомагане” и отдел „Закрила на детето” при случаи на деца в риск ;
13. Координация и сътрудничество с РУО и община за съвместни дейности: отправяне на покана към родители, общност за посещение на училищни мероприятия, празници и др;
14. Ежемесечен контрол върху изпълнението на задълженията на педагогическите екипи за непрекъснат  контакт и информиране на родителите за развитие на ученика и присъствието му в училище;
15. Подаване на справка в РУО за повече от 15 неизвинени отсъствия на ученик;
16. Актуализиране на  базата данни  за броя на учениците и представяне в МОН;
17. Разработване и прилагане на мерки за подкрепа на учениците в риск с участието на родителски общности, на представители на местната власт и гражданския сектор;
18. Разработване на механизъм за реинтеграция на отпадналите от училището ученици.
19. Ежемесечен контрол на редовното и точно отразяване  на отсъствията на учениците в училищната документация;
20. Разработване регистър на случаите на училищен тормоз.

**Действия на учител/класен  ръководител при получена информация, че ученик е заминал в чужбина със семейството си:**

1.Съответният учител информира директора чрез подаване на писмена декларация .

2.Класният  ръководител описва  случаите , в които ученикът се води за отпаднал чрез подаване на декларация до директора.

**Действия на класния ръководител при невъзможност да се свърже с родител за три и повече последователни дни след установено отсъствие на ученика:**

**1.**Класният ръководител уведомява директора за възникналия проблем 2.Сформиране на група от класен ръководител и учител-ЦДО, посещават своевременно дома на ученика

**3.**При необходимост може да се потърси съдействие от образователния медиатор медиатор/социален работник и координатор от „Амалипе”, районният инспектор от МВР, екип за обхват

**Дейности за намаляване на отсъствията на учениците чрез приобщаването им към училищния живот:**

**1.**Подобряване на МТБ на училището.

**2.** Оборудване на зала за занимания по интереси.

**3.**Изработване на табло, на което ежемесечно да се отчитат чрез точкуване или друг начин  отсъствията на учениците по класове.

**4.**Определяне на награда на ученик без отсъствия и клас с най-малък брой отсъствия

**5.**Повишаване на квалификацията на учителите за по-ефективна комуникация с учениците и родителите.

**6.**Да се търси съдействието на родителския комитет, обществения съвет  за осигуряване на учебни помагала за ученици с материални затруднения.

**7.**Ефективно използване на консултациите по предмети за подпомагане на учениците, пропуснали учебен материал поради отсъствия.

**8.**Провеждане на тематични срещи с родители и ученици със съдействие на ЦМДТ”Амалипе”

**9.**Включване на ученици с по-голям брой отсъствия в привлекателни форми за извънкласни дейности: спортни  игри и състезания на училищно ниво, занимания по интереси след часовете и др.

**10.**Засилване  ролята на ученическия парламент и ученическите активи по класове за оказване на взаимопомощ по време на часовете и при подготовката на домашната работа.

**11.**Периодичен анализ в МО на класните ръководители на причините за отсъствия и набелязване на ефективни мерки за намаляване на техния брой.

**12.**Създаване на мобилни групи, екип за обхват за домашни посещения на системно отсъстващи ученици.

|  |
| --- |
| **І.МЕРКИ ЗА ПРЕВЕНЦИЯ НА ПРЕЖДЕВРЕМЕННОТО НАПУСКАНЕ**  **НА УЧИЛИЩЕТО** |
| **1.1.Осигуряване на позитивна образователна среда - училищен климат,**  **атмосфера на взаимоотношения, управление** |
| 1.1.1.Разработване и изпълнение на политики в училището |
| 1.1.1.1.Разработване и реализиране на мерки за проследяване на преместването и отсъствията на учениците /ежемесечни справки, писма/  Отг: Директор, ЗДУД, ЗАС  **Индикатор -Брой справки** |
| 1.1.1.2.Иницииране на информационна кампания за намаляване на риска от преждевременно напускане на училище чрез изработване на табла и брошури  Отг: Радина Петкова  **Индикатор: Брой табла и брошури** |
| 1.1.1.3. Повишаване интереса на учениците към работата в екип чрез участие в училищни кампании, състезания, концерти и др.  Отг: Класни ръководители  **Индикатор: Брой ученици включени в мероприятия** |
| 1.1.1.4.Планиране и осъществяване на контрол за редовно вписване на  отсъствията на учениците в ЗУД  Отг: ЗДУД , Директор  **Индикатор: Брой извършени проверки** |
| 1.1.1.5.Планиране, анализиране на резултатите от обучението, оценяване на рисковите фактори за отпадане на ученици – ученици със слаб успех, лоша дисциплина, отсъствия, набелязани мерки -3 пъти в годината - В началото , в края на първи срок и края на годината.  Отг: учители , ЗДУД, Директор  **Брой информации/анализи-входящи, междинни, изходящи**  **Брой доклади-по 2 от всеки учител, 2 обобщаващи от ЗДУД, 2 доклад-анализи от директор** |
| 1.1.1.6.Изготвяне на **списъци на ученици,** **застрашени от отпадане** и мерки за работа с тях:  Отг: класни ръководители и учители  **Индикатор : 7 броя списъци на всеки клас** |
| 1.1.1.7.Работа по Национални програми и проекти като мярка за осигуряване на качествено образование и превенция на отпадащите ученици  Отг: Директор и комисии  **Индикатор: Брой проекти** |
| 1.1.1.8.Повишаване на Броя на учениците, обхванати в целодневната организация на учебния ден.  Отг. Директор, класни ръководители  **Индикатор: Брой обхванати ученици** |
| 1.1.1.9.Организиране на извънкласни и извънучилищни дейности -клубове, ФУЧ  Отг: Директор, ЗДУД, Ръководителите на клубове  **Индикатор: Брой Отчети от всички ръководители на клубове.** |
| **1.2 Повишаване на качеството на образованието като предпоставка за развитие на личността на всяко дете и ученик и предотвратяване на преждевременното напускане на училище** |
| 1.2.1.Квалификация на педагогическите специалисти, насочена към идентифициране и справяне със случаите на риск от преждевременно  напускане на училище  Отг: ЗДУД  **Индикатор:Брой обучени учители** |
| 1.2.2.По-голяма атрактивност на преподавания материал чрез електронни уроци,  интерактивни методи,онагледяване, практическа насоченост  Отг: Учителите  **Индикатор: Брой проведени открити уроци** |
| 1.2.3.Планиране и реализиране на обучение, ориентирано към потребностите на всеки ученик – личностно ориентиран подход  Отг: Учители  **Индикатор: Брой ученици** |
| 1.3.Достъп до качествено образование за деца и ученици със СОП |
| 1.3.1.Подобряване възможностите за обучение на деца със СОП-осигуряване на допълнителна подкрепа  Отг.учители, ЗДУД  **Индикатор: Брой ученици със СОП** |
| II.ПОЛИТИКИ ЗА ИНТЕРВЕНЦИЯ НА ПРЕЖДЕВРЕМЕННОТО  НАПУСКАНЕ НАУЧИЛИЩЕ |
| 2.1.Повишаване участието и ангажираността на родителите и  обществеността |
| 2.1.1.Дейности с родителите  Отг: Директор, ЗДУД, ОМ, СР, Екип по обхват, учители  **Индикатор: Брой родители, Брой дейности** |
| 2.1.2.Сътрудничество с различни организации - МКБППМН, съветник Дирекция „Социално подпомагане”, отдел „Закрила на детето”, АМАЛИПЕ  Отг: Директор, ЗДУД, учители  **Индикатор:Брой срещи** |
| **2.2.Утвърждаванена индивидуално и групово наставничество** |
| 2.2.1.Планиране на дейности в плана на класния ръководител, насочени към  идентифициране на ученици в риск и индивидуалното им консултиране  Отг:Класни ръководители  **Брой консултации** |
| 2.2.2.Наставничество за подпомагане на ученици в риск  Отг: Класни ръководители, учители, ученици  **Индикатори: Брой връстници-наставници** |
| **III.ПОЛИТИКИ ЗА КОМПЕНСИРАНЕ НА ЕФЕКТА ПРЕЖДЕВРЕМЕННО**  **НАПУСКАНЕ НА УЧИЛИЩЕ** |
| 3.1.Отчет на дейностите и мерките  Отг: Евгени Колев  **Индикатор: Брой отчети, в края на първи срок и в края на годината** |

Изготвил:

Евгени Колев

Радина Петкова